11.06.2024 nr 1-11/187 - 1	

		
	
Austatud kinnistu omanik	

Haabersti Linnaosa valitsus, Tallinna Linnaplaneerimise Amet ja Tallinna Keskkonna- ja Kommunaalamet AVALIKUSTAVAD 6,77 ha suuruse maa-ala kohta koostatud Kadaka tee 88 kinnistu ja lähiala detailplaneeringu ajavahemikus 1.07 – 31.07.2024 
Detailplaneeringu lahendus on kooskõlas Haabersti linnaosa üldplaneeringuga.
Detailplaneeringu kohaselt moodustatakse Kadaka tee 88, Kadaka tee 88a, Kadaka tee 88c ja Kadaka tee 88d kinnistutest piiride muutmise teel kuni 11 korterelamumaa sihtotstarbega krunti, millest kahel on 0-10% ärimaa kõrvalsihtotstarve ning üks ärimaa krunt. Lisaks moodustatakse kaks transpordimaa sihtotstarbega krunti ning üks üldkasutatava maa sihtotstarbega krunt, millel on 0-10% ühiskondlike ehitiste maa kõrvalsihtotstarve. Detailplaneeringuga on moodustatavatele kruntidele määratud ehitusõigus kuni kuueteistkümne 2-4-korruselise korterelamu, ühe kuni 3-korruselise ärihoone ja ühe kuni 3- korruselise ühiskondliku hoone ehitamiseks. Planeeritud hoonetele on võimalik rajada rõdusid. Lahtised rõdud, mida ei arvestata brutopinna hulka, on planeeritud hoonestusala piires ning võivad ulatuda kuni 3 m kaugusele hoone välisseinast. Detailplaneering on määranud üldised maakasutustingimused ja heakorrastuse, haljastuse, juurdepääsude, parkimise ning tehnovõrkudega varustamise  põhimõttelised lahendused. 
Kadaka tee 88 detailplaneeringu koostamise käigus viidi läbi OÜ Hendrikson & Ko poolt  keskkonnamõju strateegiline hindamine, mille Tallinna Linnavalitsuse algatas 20. jaanuaril 2016 korraldusega nr 60-k „Kadaka tee 88 kinnistu ja lähiala detailplaneeringu koostamise algatamine ning keskkonnamõju strateegilise hindamise algatamine Haabersti linnaosas“. KSH tulemustega on detailplaneeringu koostamisel arvestatud ning KSH tulemused on planeeringusse sisse viidud.
Detailplaneeringuga saab ülalnimetatud ajavahemikus tööpäeviti tutvuda linnaosa valitsuses, Ehitajate tee 109A/1 teisel korrusel ja Vabaduse väljak 7 Tallinna Linnaplaneerimise Ameti arhiivis. Keskkonnamõju strateegilise hindamise materjalidega saab tutvuda Tallinna Linnavalitsuse kodulehel.  Detailplaneeringu põhijooniste ja seletuskirjaga saab tutvuda ka Tallinna planeeringute registris aadressil http://tpr.tallinn.ee/tpr/, detailplaneeringu nr DP040760.
Lisainfo: Tallinna Linnaplaneerimise Amet, Marica Sepp tel 640 4380 ja  meili aadress marica.sepp@tallinnlv.ee 	

Lugupidamisega	

	
	
(allkirjastatud digitaalselt)	
Anna Levandi	
Linnaosa vanem

	

	

Anastassia Mäe
6404800 anastassia.mae@tallinnlv.ee